Document ID: /fineweb-2-swissfilter-quality_10-filterrobots/filtered/02038.jsonl.gz/1181

Il parlament turna en Chasa federala. A Berna cumenza oz la sessiun d'atun. Plexiglas dominescha il maletg, corona las tractandas. Per proteger ils parlamentaris èn vegnidas montadas paraids da plexiglas tranter ils plazs da seser. I na dat betg in obligatori da mascras, ma i vegn recumandà urgentamain da purtar talas en il parlament.
Lescha da Covid-19
E corona resta il tema principal. Gia l'emprima emna vegn discutada la Lescha da Covid-19, cun la quala il dretg d'urgenza vegn francà – sche necessari – en ina lescha legala. Medemamain sin glista da tractandas èn novs credits da corona da 770 milliuns francs per tests da corona.